Blwyddyn fwyaf llwyddiannus i dwristiaeth yng Ngwynedd
Dangosodd ffigyrau twristiaeth blynyddol (STEAM) fod dros saith miliwn o bobl wedi ymweld â Gwynedd yn ystod 2016 - 3.2% yn fwy na'r flwyddyn flaenorol. Hefyd, gwelwyd cynnydd o 5.5% yn y nifer o ymwelwyr oedd yn aros dros nos yn y sir gan sicrhau budd i fusnesau twristiaeth Gwynedd.
Dywedodd Cynghorydd Ioan Thomas, Aelod Cabinet Datblygu'r Economi Cyngor Gwynedd: "Erbyn hyn, mae twristiaid ac ymwelwyr i'r ardal yn gwerthfawrogi fod Gwynedd yn fan maent yn gallu ei fwynhau trwy gydol y flwyddyn. Mae'r buddsoddiadau sydd wedi cael eu gwneud mewn amryw o sectorau dros y blynyddoedd diwethaf yn golygu fod yna amrywiaeth o atyniadau poblogaidd mewn lleoliadau ar draws y sir a tydan ni ddim bellach yn dibynnu ar dywydd teg i ddenu ymwelwyr."